**דף סיכום מס' 1 - מלאכת חורש**

**גמרות**

1. שבת מו ע"ב   
רבי שמעון אומר : דבר שאין מתכוין - מותר. גורר אדם כסא מטה וספסל ובלבד שלא יתכוין לעשות חריץ.  
רב יוסף - כשיש איסור דאורייתא כשלא מכוין גזר רבי שמעון מדרבנן. כשיש איסור דרבנן כשלא מכוין מתיר רבי שמעון לכתחילה.  
רבא - גם כשיש איסור דאוריתא, כשלא מכוין מתיר רבי שמעון לכתחילה.  
הוכחה : מוכרי כסות מוכרין כדרכן ובלבד שלא יתכוין בחמה מפני החמה ובגשמים מפני הגשמים.

2. שבת כט ע"ב  
רבי ירמיה רבה - רבי שמעון התיר בגדולים דלא אפשר, בקטנים לא התיר.  
עולא - מחלוקת בקטנים, אבל בגדולים דברי הכל מותר.   
רב יוסף - רבי שמעון אומר גורר אדם מטה כסא וספסל - גדולים וקטנים.  
עולא מתרץ - מטה כמו כסא. / רבי ירמיה רבה מתרץ - כסא כמו מטה.   
מוכרי כסות מוכרין כדרכן ובלבד שלא יתכוין בחמה מפני החמה ובגשמים מפני הגשמים והצנועין מפשילין במקל לאחוריהן. אם כן גם כשאפשר מתיר ר' שמעון לכתחילה. קושיא על רבי ירמיה.

תוספות   
יש גירסא בעולא - מחלוקת בקטנים אבל בגדולים דברי הכל אסור. וגירסא זו אינה נכונה.

**הלכה**שו"ע סימן שלז- גורר אדם מטה, כסא וספסל, בין גדולים בין קטנים, ובלבד שלא יתכוין לעשות חריץ.  
משנה ברורה - כתב המג"א דגדולים ביותר אסור לגרור על הארץ דפסיק רישא הוא דבודאי יעשה חריץ. ואפילו מרוצף בקרקע של שיש אסור לגרור דגזרינן מרוצף אטו אינו מרוצף.  
שער הציון - אבל חופר גמור אין בזה, כי אינו חופר כדרכו במרא וחצינא אלא כלאחר יד, ובפרט כשגורר בבית ולא בשדה דמקלקל הוא על ידי החריצים ומדרבנן אסור.   
ודבר שאין מתכוון מותר הוא אפילו במקום דבמתכוון איכא איסור דאורייתא.  
שו"ע סימן שלח - אין שוחקים באגוזים, ולא בתפוחים וכיוצא בהן, משום אשווי גומות.   
רמ"א: ודוקא על גבי קרקע, אבל על גבי שלחן מותר. שאין לגזור משום גומות.

**הובלת עגלה בחול**

שש"כ מהדורה ישנה - מותר להסיע עגלת ילדים בשבת וביו"ט לא רק בכביש סלול אלא גם בדרך חול. אבל רק בתנאי שיסיע את העגלה בקו ישר ולא יפנה לצדדים. (שאז הוא פס"ר בעשיית גומא)  
  
שו"ת יחוה דעת חלק ב סימן נב - העיקר להלכה להתיר הובלת עגלה של תינוק ברשות הרבים גם בדרך עפר או חול, ואפילו אם מפנה אותה מידי פעם בפעם לצדדים.  
(ביצה כג ע"ב - רבי יהודה אומר כל הכלים אין נגררין חוץ מן העגלה מפני שהיא כובשת.)

שש"כ מהדורה שניה - מותר להסיע עגלת ילדים בשבת וביו"ט לא רק בכביש סלול אלא גם בדרך חול. ולא רק להסיעה בקו ישר, כי אם גם להפנותה לצדדים מותר.  
(שמעתי מהגרש"ז אויערבך שהרי הוא רק דוחה את החול לצדדים במקום שכבר נכבש. וכל האיסור אם יש הוא רק בכסא וספסל כבדים, הוא פס"ר דלא ניחא ליה, הוא כלאחר יד, ומקלקל.)